غرب دؤولتلری و آمریکا اؤز مؤقعلرینی تورکییهیه زورلا تطبیق ائده بیلمز.
بو سؤزلری آخار. آذ-آ تورکییهنین روسییادان اس-۴۰۰ راکتدن مدافعه سیستملری آلماسینین اونون غرب و آمریکا ایله مناسیبتلرینه نئجه تأثیر ائدجیینی شرح ائدن پولیتولوگ توفیق عباسوو دئییب.
پولیتولوگ بیلدیریب کی، تورکییهنین اس-۴۰۰ زنیت راکت کمپلکسینی روسییادان آلماسینین غرب دؤولتلری و آمریکا طرفیندن یاخشی قارشیلانماماسی طبیعیدیر:
«چونکی حاضردا دونیا سلاح بازاریندا چوخ گرگین رقابت گئدیر. آمریکا هله کی، یئکدیل لیدر حساب اولونسا دا، سون واختلار سلاح بازاریندا قوهلر نیسبتینین دییشمهسینی مشاهده ائدیریک. چونکی آمریکانین مؤقعلری آرتیق ضعیفلییر. آرتیق چین خالق رسپوبلیکاسی، روسییا، فرانسا دا همین بازاردا اؤز مؤقعلرینی گئتدیکجه برکیدیرلر. مثلاً، ساحهسینه گؤره مرکزی آمریکانین ان بؤیوک اؤلکهسی اولان نیکاراگوا دا آرتیق روسییادان سلاحلار آلیب. نظره آلساق کی، بو اؤلکه جغرافی باخیمدان آمریکایا داها یاخیندیر».
اکسپرت بیلدیریب کی، اس-۴۰۰ زنیت راکت کمپلکسینین تورکییه طرفیندن آلینماسی غربین تورکییهیه مناسیبتینی دییشهجک:
«اونا گؤره کی، ناتو-نون بیر عضوو کیمی تورکییه اونون ایستاندارتلارینی تطبیق ائدیر. اونون بعضی عهدهلیکلری وار کی، محض اونلاردان بیری ده شیمالی آتلانتیکا آلیانسینی تشکیل ائدن اؤلکهلردن سلاح-سورسات آلماسیدیر. تورکییه بو مسئلهده آرتیق آلترناتیولری اورتایا قویورسا، بو اؤزونمخصوص بیر چاغیریشدیر. ایندی تورکییهنین اؤز سیاستینی بیر چوخ یؤنلرده اینکیشاف ائتدیرمک ایستدیینی مشاهده ائدیریک. یالنیز ناتو-یا باغلیلیغی تورکییه اؤزو اوچون غیری-مقبول ساییر».
عباسوو تورکییهنین روسییادان اس-۴۰۰ کمپلکسلرینی آلماسینین اونون سوورن حقوقو اولدوغونو بیلدیریب:
«تورکییه موستقیل دؤولتدیر. بؤلگهده گئتدیکجه داها واجیب رول اویناماغا باشلاییر. اونون دا اؤز ماراقلاری وار. آمریکانین اؤز متفیقلری ایله سورییا حادثهلرینده تورکییهنین مؤقعلرینی نظره آلماماسی، تورکییهنین ده بو مسئلهده اؤز مؤقعلرینی قوروماسینی، آلترناتیولری دوشونوب حیاتا کئچیرمهسینی شرتلندیریر. بو باخیمدان بو سئله نین چوخ حساس اولدوغونو دوشونورم. ناتو دایرهلرینده آرتیق تورکییهنین آلیانسدان چیخاریلماسی ایله باغلی فیکیرلر بیر نئچه دفعه سسلنیب. دیگر طرفدن ده تورکییهنین آوروپا بیرلیینه ۵۰ ایلدهن چوخدور کی، عضو اولا بیلمهمهسی، داوام ائدن دانیشیقلارین هئچ بیر نتیجه وئرمهمهسی ده پرزیدنت رجب طایییب اردوغانین ناراضیلیغینا سبب اولور. اردوغان اؤز چیخیشلاریندا آوروپا بیرلیینین موقعینین دییشمدیینی آچیق-آیدین بیلدیریر. بو اوندان خبر وئریر کی، غربله تورکییه مناسیبتینده چاتلار عمله گلیر و بو چاتلار گئتدیکجه درینلشیر. هر ایکی طرفین دیپلماتییاسینین یارانمیش بحرانا بنزر وضعیتده هانسی آددیملار آتاجاغی سوال آلتیندادیر. تورکییه اصلینده غرب دؤولتلرینه گؤسترمک ایستییر کی، او ضعیف، آجیز دؤولت دئییل».
azb_Arab azb_Arab azb_Arab azb_Arab azb_Arab azb_Arab azb_Arab azb_Arab